Document ID: 31979L0796

L-ewwel Direttiva tal-Kummissjoni
tas-26 ta' Lulju 1979
li tistabbilixxi metodi ta' analiżi tal-Komunità għal testijiet ta' ċerti zokkriet maħsuba għall-konsum mill-bniedem
(79/796/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat id-Direttiva tal-Kunsill 73/437/KEE tal-11 ta' Diċembru 1973 dwar l-approssimazzjoni tal-liġijiet ta' l-Istati Membri dwar ċerti zokkriet maħsuba għall-konsum mill-bniedem [1], u b'mod partikolari l-Artikolu 11 tagħha,
Billi l-Artikolu 11 ta' dik id-Direttiva jistabbilixxi li l-komposizzjoni ta' ċerti zokkriet għandha tiġi vverifikata b'metodi ta' analiżi tal-Komunità;
Billi huwa mixtieq li tiġi adottats serje inizjali ta' metodi li fir-rigward tagħhom jkunu ġew iffinalizzati xi studji;
Billi l-metodu tad-determinazzjoni tat-tip ta' kulur għal zokkor jew zokkor abjad u għal zokkor extra-abjad, il-metodu ta' kejl ta' rmied tal-konduttività f'zokkor extra-abjad, f'soluzzjoni taz-zokkor, f'soluzzjoni ta' zokkor invertit u f'xiropp ta' zokkor invertit, u l-metodu tad-detrminazzjoni tal-kulur f'soluzzjoni ta' zokkor extra-abjad u ta' soluzzjoni taz-zokkor huma stabbiliti fl-Anness tad-Direttiva 73/437/KEE;
Billi, min-naħa l-oħra, jiddependi fuq il-formolazzjoni ta' aktar metodi tal-Komunità għad-determinazzjoni ta' zokkriet ta' riduzzjoni, jidher li huwa ta' min li l-Istati Membri jitħallew li jkollhom l-għażla li jibqgħu jawtorizzaw l-użu tal-metodu Lane and Eynon (metodi 7 u 8 fl-Anness II, III.3 u III.4) minflok il-metodu Luff-Schoorl (metodu 6 fl-Anness II, III.3 u III.4);
Billi l-metodi li għalihom hemm provdut f'dan ir-Regolament huma bi qbil ma' l-opinjoni tal-Kumitat Permanenti dwar l-Oġġetti ta' l-Ikel,
ADOTTAT DIN ID-DIRETTIVA:
Artikolu 1
1. L-Istati Membri għandhom jeħtieġu li l-analiżi meħtieġa għall-verifika tal-kriterji stabbiliti fl-Anness I titwettaq bi qbil mal-metodi deskritti fl-Anness II ta' din id-Direttiva.
2. Mingħajr preġudizju għat-tieni sub-paragrafu, għandu jintuża l-metodu Luff-Schoorl (l-Anness II, metodu 6) biex jiġu determinati z-zokkriet ta' riduzzjoni f'dawn iz-zokkriet li ġejjin:
- soluzzjoni taz-zokkor,
- soluzzjoni ta' zokkor l-abjad,
- soluzzjoni ta' zokkor invertit,
- soluzzjoni ta' zokkor invertit abjad,
- xiropp ta' zokkor invertit,
- xiropp tal-glukożju,
- xiropp tal-glukożju imnixxef,
- monoidrat tad-destrożju,
- destrożju anidruż,
L-Istati Membri jistgħu, madankollu, jeħtieġu l-użu, fit-territorju tagħhom, tal-metodu Lane and Eynon (l-Anness II, il-metodu 7 u/jew 8 kif xieraq) biex jistabbilixxu z-zokkriet ta' riduzzjoni f'wieħed jew aktar miz-zokkriet elenkati fuq.
3. Jekk Stat Membru jagħmel użu mill-għażla li għaliha hemm provdut fit-tieni sub-paragrafu ta' paragrafu 2, għandu jinforma minnufih lil-Kummissjoni u lill-Istati Membri l-oħra b'dan.
Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma' din id-Direttiva sa mhux iktar tard minn 18-il xahar min-notifika tagħha. Għandhom jinfurmaw minnufih lill-Kummissjoni b'dan.
Artikolu 3
Din id-Direttiva hija indirizzata lill-Istati Membri.
Magħmula fi Brussel, is-26 ta' Lulju 1979.

Labels: 0
17
16